recursal/SuperWikiNEXT-32B huggingface dataset:
Ο **Ευστράτιος Κουλουμβάκης** (1872-1958), του Γεωργίου, ήταν Έλληνας δικηγόρος και πολιτικός από το Οίτυλο. Υπηρέτησε ως βουλευτής επί 12 χρόνια συνολικά και ως νομάρχης από το 1917 ως το 1920.

Νομική σταδιοδρομία
-------------------

Γεννήθηκε στο χωριό Τσέρια Οιτύλου το 1872 και ακολούθησε νομικές σπουδές στο Πανεπιστήμιο Αθηνών. Άσκησε τη δικηγορία, αρχικά στην Καλαμάτα και εν συνεχεία στην Αθήνα. Ειδικεύτηκε στο Ποινικό Δίκαιο. Εξέδιδε μέχρι τον θάνατό του την εφημερίδα "Ο Πολιτικός", η οποία κυκλοφορούσε κάθε εβδομάδα και έγραφε στην καθαρεύουσα, της οποίας υπήρξε δεινός υποστηρικτής.

Πολιτική σταδιοδρομία
---------------------

Ο Κουλουμβάκης εξελέγη για πρώτη φορά βουλευτής Λακωνίας στην Α΄ Αναθεωρητική Βουλή του Αυγούστου του 1910. Το 1911 επανεξελέγη βουλευτής και στην αρχή αντιτάχθηκε στον Ελευθέριο Βενιζέλο. Όμως, το 1917 έγινε οπαδός του Βενιζέλου και μάλιστα διορίστηκε Νομάρχης Αττικοβοιωτίας, υπηρετώντας επί τριετία. Στις 9 Μαρτίου 1930 έπειτα από επαναληπτική εκλογή επέστρεψε στα βουλευτικά έδρανα στην εκλογική περιφέρεια Οιτύλου, εκλεγείς με το κόμμα των Φιλελευθέρων. Μεταπολεμικά, το 1946 εξελέγη βουλευτής Αθηνών με την Ηνωμένη Παράταξη Εθνικοφρόνων (Λαϊκόν Κόμμα), υπηρετώντας ως το 1950. Σε εκείνες τις τελευταίες εκλογές ο Κουλουμβάκης έλαβε 27.224 ψήφους.

Θάνατος
-------

Απεβίωσε σε ηλικία 86 ετών στο Κρατικό Νοσοκομείο του Πειραιά στις 13 Μαρτίου 1958. Κηδεύτηκε την επόμενη ημέρα από το Πρώτο Νεκροταφείο Αθηνών.

Παραπομπές
----------

1. 1 2 3 4  εφ. Μακεδονία , 14-3-1958, σελ. 3. (μέσω Εθνικής Βιβλιοθήκης της Ελλάδας)
2. 1 2  Μητρώο πληρεξουσίων, γερουσιαστών και βουλευτών 1822-1935, Αθήνα 1986, Βουλή των Ελλήνων, σελ. 116 (αριθμ. 749) (pdf)
3. ↑  Εφημερίδα Εμπρός Αρχειοθετήθηκε 2018-11-05 στο Wayback Machine. 31-3-1946 (ΕΚΛΟΓΕΣ 1946 – ΟΙ 1.538 ΠΟΛΙΤΕΥΤΕΣ), ανάκτηση 2-11-2018.
Ο **Ερρίκος**, γερμ. Heinrich (30 Δεκεμβρίου 1747 - 26 Μαΐου 1767) από τον Οίκο των Χοεντσόλερν ήταν πρίγκιπας της Πρωσίας.

Βιογραφία
---------

Ήταν ο δευτερότοκος γιος του Αυγούστου-Γουλιέλμου πρίγκιπα της Πρωσίας και της Λουίζας των Γουέλφων, κόρης του Φερδινάνδου-Αλβέρτου Β΄ δούκα του Μπράουνσβαϊγκ-Βόλφενμπυτελ.

Ο πατέρας του απεβίωσε όταν ο Ερρίκος ήταν 11 ετών και στα 17 του απέκτησε επίτροπο τον συνταγματάρχη Χανς φον Μπλούμενταλ, διοικητή της Προσωπικής Φρουράς. Ο Ερρίκος και ο κατά τρία έτη μεγαλύτερος αδελφός του Φρειδερίκος-Γουλιέλμος Β΄ περνούσαν αρκετό χρόνο στην ιδιοκτησία του συνταγματάρχη στο Πάρετς.

Από νέος έλαβε στρατιωτικές προαγωγές και διακρίσεις· το 1748 έγινε μέλος του Τάγματος του Μέλανος Αετού και το 1764 λοχαγός και υποδιοικητής του 1ου τάγματος της Προσωπικής Φρουράς του βασιλιά. Τον Σεπτέμβριο του ίδιου έτος προήχθη σε διοικητή και το 1767 έγινε αντισυνταγματάρχης από τον θείο του Φρειδερίκο Β΄ της Πρωσίας.

Ήταν ένας πολλά υποσχόμενος λοχαγός στη Φρουρά και ο θείος του έτρεφε πολλές ελπίδες σε αυτόν. Το 1767 πήγαινε με την επιλαρχία του των θωρακοφόρων σε παρέλαση και επιθεώρηση, αλλά στο Πρότσεν που σταμάτησε, κόλλησε ευλογιά και απεβίωσε προς λύπη του θείου του.

Ήταν 20 ετών και άγαμος.

Πηγές
-----

* Ripley, George; Dana, Charles A. eds. (1879). "August Wilhelm". The American Cyclopædia.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p10122.htm#i101215. Ανακτήθηκε στις 9  Οκτωβρίου 2017.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 217018469
* LCCN: nr2001046154
* ISNI: 0000 0000 5267 0488
* GND: 129202193
* BNF: cb16710301k (data)

 |

 |
Η **κορινθιακή χύτρα** είναι αρχαιολογικό εύρημα από την Κόρινθο που βρέθηκε το 1889 και αγοράστηκε από τον Βέλγο A. van
Branteghem για την συλλογή του.

Περιγραφή
---------

### Περιγραφή της Θέτιδος, του Αχιλλέα και της κλίνης

Στο μέσο εικονίζεται ο Αχιλλέας ξαπλωμένος σε κλίνη. Τα πόδια της κλίνης είναι διακοσμημένα με ελεφάντινους φοίνικες. Ο Αχιλλέας είναι ασθενής. Ακουμπάει το αριστερό του χέρι στο μέτωπο. Είναι σκεπασμένος με τον ερυθρό του μανδύα. Οι ώμοι του στηρίζονται σε λευκό μαξιλάρι, ενώ το στρώμα του είναι τοποθετημένο επάνω σε φαρδύτερο χαλί με κρόσσια. Κάτω από την κλίνη είναι τοποθετημένο ένα υποπόδιο που είναι καλυμμένο με κόκκινο ακριβό πανί. Μπροστά του στέκει η μητέρα του, Θέτις που γέρνει επάνω του για να τον ανακουφίσει. Του προτείνει το δεξί της χέρι, ενώ με το αριστερό ανασηκώνει το μαντήλι της που φοράει στο κεφάλι. Δύο επιγραφές μνημονεύουν τον Αχιλλέα και την Θέτιδα. Επάνω από το κρεβάτι του ασθενούς είναι κρεμασμένη η ασπίδα του με το προσωπείο του Φόβου, και οι δύο πολεμικές κνημίδες του στα αριστερά. Ένα τρίποδο τραπεζάκι είναι πλούσια στρωμένο με ψωμί, φρούτα και ένα ποτήρι νερό. Το πόδι του τραπεζιού είναι διακοσμημένο με νύχια αρπακτικού.

### Περιγραφή των παρευρισκομένων

Αριστερά και δεξιά εικονίζονται δύο άνδρες. Είναι ο Οδυσσέας με τον γηραιό Φένγρη, όπως υποδεικνύουν οι αντίστοιχες επιγραφές. Ο Οδυσσέας μιλάει προς τον Αχιλλέα, ενώ ο Φένγρης που κρατάει υψηλή ράβδο στο αριστερό επαναλαμβάνει τα λόγια του Οδυσσέα. Είναι και οι δύο ντυμένοι με μακρύ λευκό χιτώνα με κοντά μανίκια και δίχρωμη χλαίνη. Συνοδεύονται από τρεις Νηρηίδες που παρευρίσκονται χωρίς να παίρνουν ενεργό μέρος στην εκονιζόμενη σκηνή. Η ενδυμασία τους διαφέρει από αυτή της Θέτιδος, διότι λείπει το μαντήλι, και ο μανδύας είναι διαφορετικός.

Ερμηνεία
--------

Η αγγειογραφία φέρει επιγραφές που μνημονεύουν τα εικονιζόμενα πρόσωπα. Αλλά και χωρίς αυτή τη διευκρίνηση, η εικονιζόμενη σκηνή είναι γνωστή από την Ιλιάδα (ιθ', *τω δε βραχυστενάχοντι παρίστατο πότνια μήτηρ*), όπου η Θέτις εκλαμβάνει τον θρήνο του γιου της για τον θάνατο του Πάτροκλου. Συνοδευόμενη από τις αδελφές της, η Θέτις αναδύεται από τα βάθη της θάλασσας και έρχεται στην σκηνή του Αχιλλέα. 

Ο αγγειογράφος συνδυάζει τη σκηνή αυτή με μια άλλη προγενέστερη, την *πρεσβεία*, κατά την οποία ο Φοίνιξ, ο Αίας ο Τελαμώνιος, ο Οδυσσέας συνοδευόμενοι από δύο ήρωες πηγαίνουν στον Αχιλλέα για να τον μεταπείσουν.

Χρονολόγηση
-----------

Η ηλικία του αγγείου μπορεί να προσδιοριστεί με τη βοήθεια του αλφάβητου των επιγραφών του, σε δεξιόστροφη και αριστερόστροφη γραφή, καθώς και από τη μυτερή μορφή των γραμμάτων.

Πηγές
-----

* Kaiserlich Deutsches Archäologisches Institut (1887). *Jahrbuch des Kaiserlich Deutschen Archäologischen Instituts*. Berlin: Georg Reimer. σελίδες 25-31 και πίνακας 1. Ανακτήθηκε στις 6 Απριλίου 2012.
Συντεταγμένες: 37°30′N 127°00′E﻿ / ﻿37.500°N 127.000°E﻿ / 37.500; 127.000

Η **Κορεατική Χερσόνησος** είναι μια χερσόνησος στην Ανατολική Ασία. Εκτείνεται νότια για περίπου 1.100 χιλιόμετρα από την ηπειρωτική Ασία στον Ειρηνικό ωκεανό και περιβάλλεται από την Ιαπωνική Θάλασσα (λέγεται επίσης και Ανατολική Θάλασσα) στα ανατολικά, την Ανατολική Κινεζική θάλασσα στα νότια, και την Κίτρινη Θάλασσα στα δυτικά, με το Στενό της Κορέας να συνδέει τις δύο πρώτες υδάτινες περιοχές.
Μέχρι το τέλος του Β΄ Παγκοσμίου Πολέμου ήταν μια ενιαία πολιτική οντότητα της οποίας το έδαφος σχεδόν συνέπιπτε με την Κορεατική Χερσόνησο. Μετά την κατάπαυση του Κορεατικού Πολέμου το 1953, το βόρειο μισό έχει καταληφθεί από τη Βόρεια Κορέα, ενώ το νότιο μισό έχει καταληφθεί από τη Νότια Κορέα.

Τα βόρεια σύνορα της Κορεατικής Χερσονήσου είναι κοινώς αποδεκτό ότι συμπίπτουν με τα σημερινά πολιτικά σύνορα μεταξύ της Βόρειας Κορέας και των βόρειων γειτόνων της, της Κίνας (1416 χλμ. κατά μήκος των επαρχιών του Τζιλίν και του Λιάονινγκ και της Ρωσίας 19 χλμ.). Αυτά τα όρια δημιουργούνται φυσικά από τους ποταμούς Γιάλου/Άμνοκ και Τούμεν/Τούμαν/Ντούμαν. Παίρνοντας αυτόν τον ορισμό, η Κορεατική Χερσόνησος (περιλαμβάνοντας τα νησιά της) έχει μια έκταση 220.847 χλμ2.

Η χερσόνησος καλείται Τσόσον Πάντο (*조선반도*) στη Βόρεια Κορέα και Χάνμπαντο (*한반도*) στη Νότια Κορέα.

Παραπομπές
----------

Εξωτερικοί σύνδεσμοι
--------------------

* Η θέση της Κορεατικής χερσονήσου Αρχειοθετήθηκε 2016-11-14 στο Wayback Machine. (Αγγλικά)
Ο **Ερρίκος ο νικητής** (*Erich I.*, 1383 - 28 Μαΐου 1427) από τον Οίκο των Γουέλφων ήταν πρίγκιπας του Γκρουμπενχάγκεν (1383-1427), που ήταν μέρος του δουκάτου του Μπράουνσβαϊγκ. Στη μάχη του Οστερχάγκεν νίκησε τους τρεις κόμητες του Χόενσταϊν.

Οικογένεια
----------

Ήταν ο μόνος γιος του Αλβέρτου Α', πρίγκιπα του Γκρουμπενχάγκεν και της Αγνής A΄ των Γουέλφων, κόρης του Μάγκνους Β΄, πρίγκιπα του Βολφενμπύτελ. Ο πατέρας του απεβίωσε μάλλον το έτος που γεννήθηκε ο Ερρρίκος, οπότε κηδεμόνας έγινε ο θείος του Φρειδερίκος. Ενηλικιώθηκε το 1402 και μετακινήθηκε στο Σαλτσντερχέλντεν, έδρα του πατέρα του.

Οι διαφωνίες του με τους δύο (εκ μητρός) θείους του Βερνάρδο Α΄ και Φρειδερίκο Α΄, με την πόλη του Μπράουνσβαϊγκ, με τον θείο του Φρειδερίκο και με τον λαντγράβο της Θουριγγίας επιλύθηκαν γρήγορα. Το 1406 σε διαμάχη με τους κυρίους του Χάρντενμπεργκ αιχμαλωτίστηκε. Τον ελευθέρωσαν μόνο με τη γραπτή υπόσχεση ότι δεν θα συνεχίσει με αντεκδικήσεις και την εγγύηση του Οστερόντε αμ Χαρτς. Το 1415 έκανε πόλεμο με τους τρεις κόμητες του Χόενσταϊν για την κομητεία του Μπαντ Λάουτερμπεργκ και τους νίκησε στο Οστερχάγκεν: ο ένας σκοτώθηκε στη μάχη και οι άλλοι δύο έπρεπε να αποκηρύξουν τα δικαιώματά τους και να πληρώσουν 8.000 φλωρίνια για την ελευθερία τους.

Η φιλονικία με τους κυρίους του Μπόρτφελντ και η φιλονικία με τον Φρειδερίκο Α΄, εκλέκτορα της Σαξονίας για την πόλη του Άινμπεκ, διευθετήθηκαν σύντομα. Το 1422 η κόρη του Αγνή, ηγουμένη του Γκάντερσχαϊμ του παραχώρησε ως φέουδο το Έλμπινγκεροντε. Το 1424 η Αδελαΐδα του Ίζενμπουργκ, ηγουμένη του Κβέντλινμπουργκ του παραχώρησε ως φέουδο το Ντούντερστατ και το Γκιμπολντσχάουζεν.

Οικογένεια
----------

Νυμφεύτηκε την τρίτη εξαδέλφη του Ελισάβετ των Γουέλφων, κόρη του Όθωνα Α', πρίγκιπα του Γκέτινγκεν και είχε τέκνα:

* Ερρίκος Γ΄ 1416-1464, πρίγκιπας του Γκρουμπενχάγκεν.
* Ερνέστος Β΄ 1418-1466, πρίγκιπας του Γκρουμπενχάγκεν, διοικητής (provost) της μονής του Αγ. Αλεξάνδρου στο Άινμπεκ και μετά αρχιδιάκονος (canon) στο Χάλμπερστατ.
* Αλβέρτος Β' 1419-1485, πρίγκιπας του Γκρουμπενχάγκεν.
* Αγνή π. 1406-1439, ηγουμένη του Γκάντερσχαϊμ.
* Άννα1414-1474, παντρεύτηκε πρώτα τον Αλβέρτο Γ΄ των Βίττελσμπαχ, δούκα της Βαυαρίας-Μονάχου και έπειτα τον Φρειδερίκο Γ΄ των Γουέλφων, πρίγκιπα του Κάλενμπεργκ.
* Ελισάβετ, παντρεύτηκε τον Καζιμίρ Ε΄ δούκα της Πομερανίας.

Πηγές
-----

* Ferdinand Spehr (1877), "Erich I. Herzog von Braunschweig-Grubenhagen", Allgemeine Deutsche Biographie (ADB) (in German), 6, Leipzig: Duncker & Humblot, pp. 201–202

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 90996057
* GND: 138739846

 |

 |
Τυρί Κοριτσίνσκι
 Τυρί Κοριτσίνσκι, έκδοση αρωματισμένη με πιπεριές και ελιές.
Το **Κοριτσίνσκι** (πολωνικά: *Koryciński*) είναι σκληρό κίτρινο τυρί, το οποίο φτιάχνεται από αγελαδινό γάλα. Πήρε το όνομά του από το χωριό Κορίτσιν στην Πολωνία και φτιάχνεται στο Βοεβοδάτο Ποντλάσκιε στην ανατολική Πολωνία. Στην παραδοσιακή τεχνική παραγωγής του τυριού, αποξηραμένα και κονιοποιημένα στομάχια μοσχαρακιού χρησιμοποιούνται ως πυτιά. Το τυρί έχει τη μορφή πεπλατυσμένης μπάλας με διάμετρο 30 εκατοστά και βάρος 3 κιλά. Κανονικά, περίπου 25 λίτρα γάλακτος χρησιμοποιούνται για την παραγωγή του. Θεωρείται το παλαιότερο πολωνικό κίτρινο τυρί. Επί του παρόντος, παράγονται διάφορες ποικιλίες του τυριού, κυρίως αυτές με βότανα και σκόρδο που προστίθενται ως συστατικά.

Το 2005, το τυρί Κοριτσίνσκι συμπεριλήφθηκε στον κατάλογο των παραδοσιακών τροφίμων από το Υπουργείο Γεωργίας και Αγροτικής Ανάπτυξης της Πολωνίας.

Δείτε επίσης
------------

* Πολωνική κουζίνα

Παραπομπές
----------

1. ↑   Juliet Harbutt. World Cheese Book. ̻2015. σελ. 352. (ISBN 9781465436054), (ISBN 9781465436054)
2. ↑  Christian Callec. Complete Encyclopedia of Cheese. 2002. σελ. 256. (ISBN 9789036615990), (ISBN 9789036615990)

Εξωτερικοί σύνδεσμοι
--------------------

* Τυρί Κοριτσίνσκι (πολωνικά)
Ο **Ευστράτιος Πέτρου ο Κυδωνιεύς** (1824-1841) ήταν εκπαιδευτικός.

Βίος
----

Ο Ευστράτιος Πέτρου ο Κυδωνιεύς γεννήθηκε στις Κυδωνιές γύρω στο 1782. Οι γονείς του ονομάζονταν Πέτρος και Μυρσίνη και μάλλον ήταν εύποροι. Αν και μας είναι άγνωστες οι σπουδές που πραγματοποίησε, φαίνεται να είχε λάβει φροντισμένη παιδεία. Το επώνυμό του είναι αυτούσιο το πατρώνυμό του.

Εκπαιδευτική δράση
------------------

Από το 1812 μέχρι τον Ιούνιο του 1821 χρημάτισε δάσκαλος στην Ακαδημία των Κυδωνιών. Εκεί δίδασκε Γραμματική και τα πρώτα στοιχεία της αρχαίας Ελληνικής γλώσσας και των εγκύκλιων μαθημάτων. Ιδεολογικά τοποθετείτο στους φιλελεύθερους κύκλους της εποχής, έχοντας δεχθεί επιδράσεις από τους Βενιαμίν τον Λέσβιο και τον Καΐρη.
Μετά την καταστροφή των Κυδωνιών από τους Τούρκους,στις 3 Ιουνίου 1821, κατέφυγε στα Ψαρά κι από εκεί στην Άνδρο, απ' όπου κατέλειξε στην Τήνο. Εκεί ίδρυσε Ελληνικό σχολείο, και από το 1824 μέχρι το 1841 υπήρξε σχολάρχης του και ελληνοδιδάσκαλος. Υπήρξαν όμως μικρά διαστήματα οπότε εγκατέλειψε το νησί με σκοπό να συμμετάσχει στην Δ΄Εθνοσυνέλευση στο Άργος, εκλεγμένος Πληρεξούσιος των συμπατριωτών του Κυδωνιωτών και των Μοσχονησίων. Τελικά θα αποπεμφθεί από τον Κυβερνήτη Καποδίστρια επειδή θα σήμαινε πως η Ελληνική κυβέρνηση υποστήριζε υπηκόους που ανήκαν στην Οθωμανική δικαιοδοσία. Οι αντικαποδιστριακές πεποιθήσεις του ενισχύθηκαν τότε ακόμα πιο πολύ, και στις αρχές Σεπτεμβρίου 1832, οι Επίτροποι του ναού της Ευαγγελίστριας της Τήνου και Έφοροι των Σχολέιων, αντίθετοι όντες με τις πολιτικές πεποιθήσεις του Πέτρου, τον εξανάγκασαν σε παραίτηση. Οι μαθητές του Ελληνικού Σχολείου της Τήνου, μαζί με τους γονείς και του κηδεμόνες τους διαμαρτυρήθηκαν γι' αυτήν την αλλαγή, απέχοντας από την φοίτησή τους στο σχολείο και παρακολουθώντας κατ'οίκον μαθήματα από τον αποπεμφθέντα δάσκαλό τους.

Το τέλος
--------

Το καλοκαίρι του 1841 αποχώρησε από τη σχολική υπηρεσία λόγω γήρατος και ασθενειών, λαμβάνοντας σύνταξη από το Δημόσιο ύψους 100 δραχμών μηνιαίως και τιμητικό βοήθημα 50 δραχμών από το ίδρυμα του ναού Ευαγγελιστρίας. Στις 27 Μαρτίου του 1843 πέθανε στην Τήνο.

Πηγές
-----

* Δημήτριος Σοφιανός, «Ο Ελληνοδιδάσκαλος και Σχολάρχης Τήνου (1824-1841) Ευστράτιος Πέτρου ο Κυδωνιεύς. Νέα στοιχεία για τη ζωή του και την εκπαιδευτική του δράση από ανέκδοτα έγγραφα των Γενικών Αρχείων του Κράτους», Επετηρίς Εταιρεία Κυκλαδικών Μελετών, τομ.14 (1993), σελ.70-121
Ο **Ευστράτιος Φωτάκης** (1882 - 1952) ήταν Έλληνας πολιτικός.

Βιογραφικά στοιχεία
-------------------

Ήταν γιος του Εμμανουήλ Φωτάκη, βουλευτή και δημάρχου, και μεγάλωσε στις Μέλαμπες Ρεθύμνης. Σπούδασε νομικά και το 1918 έγινε εισαγγελέας πρωτοδικών στην Αθήνα.

Το 1910 εξελέγη βουλευτής στην κρητική βουλή. Στο ελληνικό κοινοβούλιο εξελέγη για πρώτη φορά βουλευτής Ρεθύμνης στις εκλογές του 1926 και επανεξελέγη στις εκλογές του 1936. Στις γερουσιαστικές εκλογές του 1929 εξελέγη γερουσιαστής Ρεθύμνης για εννιαετή θητεία με το Κόμμα Φιλελευθέρων.

Σήμερα στο Ρέθυμνο ένας δρόμος φέρει το όνομά του

Παραπομπές
----------

1. ↑  Βιογραφικό Φωτάκη, από την ιστοσελίδα rethnea.gr
2. ↑  Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 292 - 293 (pdf)
3. ↑  «Μητρώο Γερουσιαστών και Βουλευτών» (PDF). *hellenicparliament*. Ελληνικό κοινοβούλιο.
Απλό διάγραμμα κύκλωματος LED (Light Emitting Diode). Η επιλογή της αντίστασης γίνεται με τέτοιο τρόπο ώστε να επιλεγεί το ρεύμα λειτουργίας (που καθορίζει ο κατασκευαστής του LED).
Στην ηλεκτρονική ως **κύκλωμα LED** αναφέρεται το ηλεκτρικό κύκλωμα με το οποίο μπορεί να τροφοδοτηθεί μια δίοδος εκπομπής φωτός (αναφέρεται ως LED: light-emitting diode). Το κύκλωμα θα πρέπει να επιτρέπει να τροφοδοτηθεί με συγκεκριμένη τιμή ρεύματος που χρειάζεται το LED για να εκπέμψει φως χωρίς να καεί.

Βασικό κύκλωμα
--------------

Στο βασικό κύκλωμα λειτουργίας ενός LED έχουμε μια πηγή συνεχούς ρεύματος (DC), μια αντίσταση η οποία λειτουργεί ως ρυθμιστής της λειτουργίας του LED και το LED. Προαιρετικά μπορεί να υπάρξει και ένας διακόπτης ο οποίος θα ανοίγει και θα κλείνει το κύκλωμα. Παρόλο που το κύκλωμα είναι απλό δεν είναι το πιο αποδοτικό κύκλωμα (από πλευράς ενέργειας) που μπορεί να λειτουργήσει το LED αφού μέρος της ενέργειας χάνεται στην αντίσταση. Πιο πολύπλοκα κυκλώματα μπορούν να χρησιμοποιηθούν με μεγαλύτερη ενεργειακή αποδοτικότητα.

Το LED που χρησιμοποιείται έχει τάση λειτουργίας η οποία εξαρτάται από το ρεύμα που διαρρέεται. Ο Νόμος του Ωμ και οι Κανόνες του Κίρχοφ χρησιμοποιούνται για να υπολογιστεί η αντίσταση η οποία θα ρυθμίσει το ρεύμα λειτουργίας του LED. Η τιμή υπολογίζεται αφαιρώντας την μείωση της τάσης που προκαλεί ο LED από την τάση της πηγής διαιρώντας με το επιθυμητό ρεύμα λειτουργίας (από τον κατασκευαστή). Αν η τάση της πηγής είναι ίση με την μείωση τάση του LED δεν χρειάζεται να χρησιμοποιηθεί αντίσταση.  

Αυτό το βασικό κύκλωμα χρησιμοποιείται σε πολλές εφαρμογές, όπως συσκευές όπως οι φορτιστές κινητών.

Παραπομπές
----------

1. ↑  Malvino, Albert· Bates, David (2008). *Basic Electronics*. McGraw Hill. σελ. 64. ISBN 978-0-07-066719-8.
2. ↑  «LED Current Limiting Resistors». sparkfun. Ανακτήθηκε στις 13 Οκτωβρίου 2014.
Το **Κύλας** ήταν τορπιλοβόλο.
Μετονομάστηκε σε τορπιλοβόλο: «17».

Κατασκευάστηκε το 1881. Ιδίου τύπου τα τορπιλοβόλα: «Σάμος ΙΙ», « Χίος II», «Μυτιλήνη», «Κως Ι», «Ρόδος Ι», «Κύπρος» και «ΚΥΛΑΣ». Μετονομάστηκαν αντίστοιχα σε τορπιλοβόλο: «6», «7», «8», «9», «10» και «17». Ναυπηγήθηκαν στα Γερμανικά Ναυπηγεία YARROW μετά από παραγγελία της Ελληνικής Κυβέρνησης. Μεταξύ 1881 – 1883. Τα σκάφη αυτά δεν έφεραν τορπιλοσωλήνες με την αγορά τους, αυτές τοποθετήθηκαν αργότερα στην Ελλάδα, εκτός από το «ΣΑΜΟΣ» και «ΧΙΟΣ» που η τοποθέτηση του έγινε στο Φιούμε. Με την Ανατολική Μοίρα έλαβε μέρος στον Πόλεμο του 1897.

Χρησιμοποιήθηκαν για την δίωξη του λαθρεμπορίου.
Η **κύλιξ του Αρκεσίλα** είναι αρχαίο ελληνικό αγγείο που εκτίθεται στο Παρίσι. Πρόκειται για έργο του Σπαρτιάτη αγγειογράφου Αρκεσίλα. Βρέθηκε στο Βούλτσι της Ιταλίας.

Περιγραφή
---------

Το εσωτερικό της κύλικος είναι διακοσμημένο με παράσταση κάποιων εργασιών. Παριστάνεται ο βασιλιάς της Κυρήνης Αρκεσίλαος Β' καθισμένος στη σκηνή του. Κρατάει ράβδο στο χέρι, ενώ φοράει αφρικάνικο καπέλο και επιτηρεί τους εργάτες του που ζυγίζουν, πακετάρουν και φορτώνουν εμπορεύματα. Το όνομα του Αρκεσίλαου, καθώς και το είδος της εργασίας που εκτελούν οι επτά εργάτες υποδηλώνονται με επιγραφές. Παρουσιάζονται επίσης διάφορα ζώα που ζουν στην Αφρική.

Ερμηνεία
--------

Δεν υπάρχει αμφιβολία για τα πρόσωπα και το είδος της εργασίας που διενεργούν. Ως προς το εμπόρευμα μερικοί επιστήμονες θεωρούν ότι πρόκειται για βαμβάκι, λόγω του χαρακτηριστικού σχήματος των καλαθιών. Άλλοι πάλι υποθέτουν ότι πρόκειται για το φαρμακευτικό φυτό σίλφιον, το οποίο μονοπωλούσε η Κυρήνη, γι αυτό και ο ίδιος ο Αρκεσίλαος επιτηρεί τις εργασίες. Τα ζώα της Αφρικής υποδηλώνουν τον τόπο στον οποίο υποτίθεται ότι εξελίσσεται η σκηνή.

Ιστορική τοποθέτηση
-------------------

Η εικόνα που παρουσιάζεται είναι μοναδική στην αρχαία τέχνη. Ο Αρκεσίλαος δεν συναντάται συχνά στην ζωγραφική. Επίσης, οι σκηνές εργασίας δεν είναι συνηθισμένο θέμα ζωγραφικής. Σημαντικό στοιχείο για την μελέτη της αρχαιότητας είναι η ζυγαριά που παριστάνεται τη στιγμή της χρήσης της. Επίσης τα αιγυπτιακά στοιχεία, το καπέλο και τα ζώα επιβεβαιώνουν τις στενές σχέσεις της Σπάρτης με τη Βόρειο Αφρική. Είναι έργο του 565-560 π.Χ. και αποδίδεται στον Αγγειογράφο του Αρκεσίλα, έναν από τους πέντε αξιολογότερους αγγειογράφους της Σπάρτης.

Βιβλιογραφία
------------

|  |  |
| --- | --- |
| εικονίδιο Αρχαιολογία | Πύλη Αρχαιολογία |

* John Boardman: *Early Greek Vase Painting. 11th to 6th Century BC. A Handbook.*  Thames and Hudson, London 1998 (World of Art), S. 185–188, ISBN 0-500-20309-1.
* Thomas Mannack: *Griechische Vasenmalerei. Eine Einführung*. Theiss, Stuttgart 2002, S. 125–128, ISBN 3-8062-1743-2.
* Barbara Patzek: Arkesilaos II.. Περιέχεται στο: Der Neue Pauly (DNP). Τόμος Β, Metzler, Stuttgart 1997, ISBN 3-476-01472-X, Sp. 5–6.
* Matthias Steinhart: Arkesilas-Maler. Περιέχεται στο: Der Neue Pauly (DNP). Τόμος Β΄, Metzler, Stuttgart 1997, ISBN 3-476-01472-X, Sp. 8.

Παραπομπές
----------

1. ↑  «Η Κύλιξ του Αρκεσίλα». *Αρχαιολογία Online*. Ανακτήθηκε στις 1 Αυγούστου 2022.
2. ↑  Zeus. «Το σίλφιον, το πρώτο είδος φυτού που εξαφάνισε ο άνθρωπος στην αρχαιότητα». *Ανασκαφή*. Ανακτήθηκε στις 1 Αυγούστου 2022.
3. ↑  «Αρκεσίλα(ο)ς Β' ο Χαλεπός (6ος αι. π.Χ.) - Εκδοτική Αθηνών Α.Ε.». *www.greekencyclopedia.com*. Ανακτήθηκε στις 1 Αυγούστου 2022.

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Arkesilas-Schale  της Γερμανικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
κύκλωμα LC
ημιτονικό σήμα
Το **συντονισμένο κύκλωμα** ή **κύκλωμα LC** είναι ένα κύκλωμα πυκνωτή - πηνίου παράλληλα που ύστερα από μία αρχική διέγερση παράγει ημιτονικό ηλεκτρικό σήμα. Όταν ένα πηνίο συνδεθεί σε σειρά με έναν φορτισμένο πυκνωτή, το κύκλωμα αρχίζει να διαρρέεται από ρεύμα λόγω του φορτίου του πυκνωτή. Αν δεν υπήρχε το πηνίο και συνδέαμε τα άκρα του πυκνωτή αυτός θα εκφορτιζόταν ακαριαία. Λόγω του φαινομένου αυτεπαγωγής του πηνείου καθυστερεί η εκφόρτιση και σταδιακά η ηλεκτρική ενέργεια του πυκνωτή μετατρέπεται σε μαγνητική ενέργεια στο εσωτερικό του πηνίου. Και πάλι λόγω αυτεπαγωγής το κύκλωμα εξακολουθεί να διαρέεται από ηλεκτρικό ρεύμα, ενώ η μαγνητική ενέργεια του πηνίου μετατρέπεται ξανά σε ηλεκτρική ενέργεια του πυκνωτή. Στην ιδανική περίπτωση που δεν υπάρχουν απώλειες ενέργειας ο πυκνωτής ανακτά το αρχικό του φορτίο, αυτή τη φορά με αντεστραμένη πόλωση και το φαινόμενο εξακολουθεί να επαναλαμβάνετται θεωρητικά επ'άπειρον. Το αποτέλεσμα είναι η δημιουργία ενός αρμονικού εναλλασσόμενου ρεύματος (ημιτονικό σήμα) στο εσωτερικό του κυκλώματος, αυτό το φαινόμενο ονομάζεται αρμονική ηλεκτρική ταλάντωση. Η συχνότητα του εναλλασσόμενου ρεύματος που δημιουργείται δίνεται από την σχέση f={\frac {1}{{\mathbf 2}{\pi }{\sqrt {LC}}}}, όπου L ο συντελεστής αυτεπαγωγής του πηνίου και C η χωρητικότητα του πυκνωτή. Το κύκλωμα αυτό βρίσκει εφαρμογές σε ταλαντωτές, γεννήτριες συχνοτήτων, κεραίες κλπ.

Στην πραγματικότητα υπάρχουν απώλειες ενέργειας, γιατί οι αγωγοί και τα εξαρτήματα εμφανίζουν ωμική αντίσταση. Επιπλέον οι ηλεκτρικές ταλαντώσεις εκπέμπουν ηλεκτρομαγνητική ακτινοβολία, άρα και ενέργεια. Το κύκλωμα στο οποίο η αντίσταση δεν είναι αμεληταία ή στο οποίο έχει συνδεθεί σε σειρά ένας αντιστάτης ονομάζεται RLC, ενώ μετά από μία αρχική διέγερση εκτελεί φθίνουσα ταλάντωση.

Τα κυκλώματα LC και RLC είναι ηλεκτρικοί ταλαντωτές, ώστε να μπορούν να εκτελέσουν εξαναγκασμένη ταλάντωση. Αυτό το φαινόμενο αξιοποιείται στο συντονισμό αυτών των κυκλωμάτων με ευρείες τεχνολογικές εφαρμογές. Από κυκλώματα LC παράγονται τα ραδιοκύματα και τα μικροκύματα.

Αναφορές
--------

1. 1 2 3 4 5  *Φυσική Θετικής & Τεχνολογικής Κατεύθυνσης*. *Υπουργείo Εθνικής παιδείας και Θρησκευμάτων, Παιδαγωγικό Ινστιτούτο* (Η' έκδοση). Οργανισμός εκδόσεων διδακτικών βιβλίων. 2008. σελίδες 24–25. ISBN 960-06-1154-8.
**Κύμα πιθανότητας** είναι το γράφημα που αντλούμε από την επίλυση κυμματικων κβαντικών εξισώσεων όπως οι εξίσωσεις Σρεντιγκερ και Dirac. Αυτό το μαθηματικό κύμα περιγραφει την πιθανη θέση ενός σωματιδίου στο χώρο καθώς και την ορμή, την ενέργεια και γενικά την οληοψηφια την κβαντικών ιδιοτήτων ενός μικροσκοπικό συστήματος. Το κύμα αυτό είναι χρόνοανεξαρτητο σε εξισώσεις όπως αυτή του Σρεντιγκερ καθώς η χρονική συνιστώσα της κυνατοσυναρτησης είναι ένα μιγαδικο εκθετικο της βάσης του φυσικού λογάριθμου ο οποιος ισούται με την μονάδα όταν εφαρμόζεται η συνθήκη του Born στην κυματοσυναρτηση. Η κυματοσυναρτηση (Ψ) ενός σωματιδίου έχει οδηγήσει σε πολλά συμπεράσματα για τον μικρόκοσμο όπως για παράδειγμα την αρχή της απροσδιοριστιας. Αυτή η αρχή οφείλεται στην φύση των μετά σχηματισμών fourier της χωρικής κυματοσυναρτησης ώστε να προκύψει η κυματοσυναρτηση ορμής. Είναι γνωστό πως όταν έχουμε έναν παλμό μικρής διάρκειας ο μετασχηματισμός fourier του ειναι πολύ εξαπλωμενος στο χώρο δίνοντας ένα μεγαλύτερο Έυρως δυνατών συχνοτήτων. Καθώς σύμφωνα με την θεωρία του υλοκύματος De broglie η ορμή ειναι απλά η χωρική συχνότητα επί της σταθεράς planck. Αυτό καθιστά την ορμή ένα πολλαπλάσιο της συχνότητας του κβαντικού κύματος.Ειναι φανερό πως ισχύει μια σχέση αβεβαιότητας μεταξύ της θέσης και της ορμής (επίσης της ενέργειας και του χρόνου εφόσον ως ενεργεια ενολουμε την κινητική ενέργεια που είναι ένα πολλαπλάσιο της ορμής).

Όμως οι κυματοσυναρτησεις έχουν οδηγήσει και σε άλλες σπουδαίες ανακαλύψεις όπως αυτή των αντισωματιδιων που προκύπτουν ως λύσεις αρνητικής ενέργειας της εξισώσης Dirac που είναι μια μερική διαφορική κβαντική σχετικιστικη εξίσωση ιδιοτιμων.

Συνοψίζοντας το κύμα πιθανότητας και οι κυματοσυναρτησεις ειναι πολύ σημαντικά εργαλεία για την κατανόηση των κβαντικών συστημάτων.
Συντεταγμένες: 49°24′21″N 6°9′11″E﻿ / ﻿49.40583°N 6.15306°E﻿ / 49.40583; 6.15306

Το **Ετάνζ-Γκραντ** (γερμανικά: Γκροσχέτινγκεν‎, Φραγκονικά της Λωρραίνης: *Γκρους-Χέτενγκεν*) είναι κοινότητα στο νομό Μοζέλ της διοικητικής περιφέρειας Γκραντ Εστ στη βορειοανατολική Γαλλία.

Η πόλη δίνει το όνομά της στην Εταγγιανή εποχή, την παλαιότερη εποχή της Ιουρασικής περιόδου της γεωλογικής χρονικής κλίμακας.

Γεωγραφία
---------

Το Ετάνζ-Γκραντ βρίσκεται κοντά στα σύνορα μεταξύ Βελγίου, Γαλλίας, Γερμανίας και Λουξεμβούργου.

Ιστορία
-------

Το Ετάνζ-Γκραντ ήταν μέρος του Δουκάτου του Λουξεμβούργου μέχρι τη Συνθήκη των Πυρηναίων το 1659, όταν παραχωρήθηκε στη Γαλλία κατά την πρώτη διαίρεση του Λουξεμβούργου, μαζί με την κοντινή πόλη Τιονβίλ.

Μεταφορές
---------

Η κοινότητα βρίσκεται στον Αυτοκινητόδρομο A31 (ονομάζεται επίσης Αυτοκινητόδρομος Λοραίν-Μπουργκόν) που συνδέει την περιοχή της Βουργουνδίας με το Λουξεμβούργο. Ο περιφερειακός δρόμος 653, ο οποίος εκτείνεται από το Τιονβίλ στο Φριζάνζ (Λουξεμβούργο), διασχίζει το κέντρο της πόλης.

* Οι συνοικίες Ετάνζ-ΓκραντΟι συνοικίες Ετάνζ-Γκραντ
* Δίγλωσση πινακίδαΔίγλωσση πινακίδα

Αδελφοποιημένες πόλεις
----------------------

Το Ετάνζ-Γκραντ είναι αδελφοποιημένο με:

* Ζίντσιχ, Γερμανία, από το 1966,
* Πεντερόμπα, Ιταλία, από το 1977

Δείτε επίσης
------------

* Κατάλογος κοινοτήτων του Νομού Μοζέλ

Παραπομπές
----------

1. ↑  «Base officielle des codes postaux» La Poste. 1  Οκτωβρίου 2018.
2. ↑  (Γαλλικά) *Code INSEE*.
3. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
4. ↑  *répertoire géographique des communes*. Institut national de l'information géographique et forestière. Ανακτήθηκε στις 26  Οκτωβρίου 2015.

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ευρώπη
* Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 243186860
* BNF: cb15265830s (data)

 |

 |
*Τετράδραχμο από την Πάφο του Πτολεμαίου Στ´ του Φιλομήτορα.*
Ο **Ευλαίος** ήταν επίτροπος του βασιλιά της Αιγύπτου Πτολεμαίου ΣΤ´ του Φιλομήτορος. 

Ο Ευλαίος ήταν ευνούχος βαρβαρικής καταγωγής, απελεύθερος, ο οποίος έλαβε το αξίωμα αυτό μαζί με τον Λήναιο τον Σύρο, κατόπιν εντολής του Μάρκου Αιμίλιου Λέπιδου το 179 π.Χ.. Μετά το θάνατο της βασιλομήτορος Κλεοπάτρας Α΄ της Συρίας, η οποία και ασκούσε την ανώτατη εποπτεία επί των αποφάσεών του, ο Ευλαίος μαζί με τον συνεπίτροπο Λήναιο έγινε αίτιος πολέμου του Πτολεμαίου ΣΤ΄ εναντίον του θείου του Αντίοχου Δ΄ του Επιφανούς το 170 π.Χ..

Ο πόλεμος στοίχισε στην Αίγυπτο την απώλεια της Κοίλης Συρίας και εξέγερση των Αιγυπτίων. Μετά τη νίκη του, ο Αντίοχος θανάτωσε τον Ευλαίο, ενώ αυτός προσπαθούσε να διαφύγει στη Σαμοθράκη με τον Πτολεμαίο ΣΤ΄ και τους βασιλικούς θησαυρούς.

Πηγές
-----

* «Νεώτερον Εγκυκλοπαιδικόν Λεξικόν Ηλίου» τόμ. 7ος, σελ. 438
**Εσωτερική ενέργεια** ονομάζεται το συνολικό άθροισμα της κινητικής και δυναμικής ενέργειας των δομικών στοιχείων ενός σώματος ως προς το κέντρο μάζας του σώματος και αν αυτό απομονωθεί από όλες τις εξωτερικές δυνάμεις. Συμβολίζεται με U.

Η εσωτερική ενέργεια είναι το άθροισμα της συνολικής δυναμικής ενέργειας των πεδίων που δημιουργούν τα εσωτερικά του στοιχεία και της συνολικής κινητικής ενέργειάς τους. Η συνολική κινητική ενέργεια είναι κατά κανόνα θετική. Η συνολική δυναμική ενέργεια είναι αρνητική, γιατί συγκρατεί τα δομικά στοιχεία, άρα οφείλεται σε ελκτικές δυνάμεις.

Η εσωτερική ενέργεια χαρακτηρίζει την εσωτερική συνοχή του σώματος. Όταν είναι αρνητική σημαίνει ότι χρειάζεται προσφορά ενέργειας για τη διάσπαση του σώματος στα δομικά συστατικά του, ενώ όταν είναι θετική σημαίνει ότι θα διασπαστεί αυθόρμητα. Όταν είναι μηδέν η κατάσταση είναι οριακή και ασταθής, αφού με την παραμικρή προσφορά ενέργειας το σώμα μπορεί να διαλυθεί.

Η αύξηση της εσωτερικής ενέργειας γίνεται με προσφορά ενέργειας από το περιβάλλον. Αυτό μπορεί να συμβεί με κρούση, με ηχητικά κύματα, με αύξηση της θερμοκρασίας ή ακτινοβόληση, με χημικές αντιδράσεις, με ηλεκτρικό ρεύμα. Η μείωση της εσωτερικής ενέργειας γίνεται με αποβολή ενέργειας στο περιβάλλον. Αυτό γίνεται με κρούση, με αποβολή θερμότητας, με χημική αντίδραση, με ακτινοβόληση.

Δείτε επίσης
------------

* ενέργεια
* ιδανικό αέριο
* θερμική ενέργεια
* ενέργεια μάζας ηρεμίας
* ενθαλπία

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Μορφές ενέργειας |
| --- |
|  |
| Μηχανική | 
Έργο  · Κινητική ενέργεια  · Δυναμική ενέργεια  · Δυναμικό  · Μηχανική ενέργεια  · Δυναμικό βαρυτικού πεδίου  · Ενέργεια ελατηρίου |
|  |
| Θερμοδυναμική και χημεία | 
Θερμική ενέργεια  · Θερμότητα  · Εσωτερική ενέργεια  · Ενθαλπία  · Χημική ενέργεια |
|  |
| Ηλεκτρομαγνητισμός | 

|  |
| --- |
| 
Ηλεκτρικό δυναμικό  · Μαγνητικό δυναμικό  · Ηλεκτρική ενέργεια  · Ενέργεια ακτινοβολίας |
|  |
| Ηλεκτρική τάση | 
Κανονικό δυναμικό οξειδοαναγωγής  · Δυναμικό ενέργειας  · Δυναμικό Nernst  · Επαγωγική τάση |

 |
|  |
| Κβαντική φυσική | 
Ενέργεια ιονισμού  · Πυρηνική ενέργεια  · Ενέργεια μηδενικού σημείου |
|  |
| Σχετικές έννοιες | 
Ελαστικότητα  · Διαφορά δυναμικού  · Σκοτεινή ενέργεια (υποθετική μορφή)  · Εντροπία |
|  |
| Αρχές και νόμοι | 
Αρχή διατήρησης της ενέργειας  · Ισοδυναμία μάζας-ενέργειας  · Πρώτος θερμοδυναμικός νόμος  · Δεύτερος θερμοδυναμικός νόμος |

 |
Η **Λάδη** ήταν νησίδα ευρισκόμενη σε απόσταση 2,5 χμ. στα δυτικά της αρχαίας ελληνικής πόλεως της Μιλήτου στην Ιωνία, στη σημερινή Τουρκία, επί της οποίας ευρισκόταν ο λιμένας αυτής. Με νοτιοδυτική-βορειοανατολική κατεύθυνση, η νησίδα είχε μήκος της τάξεως τριών περίπου χιλιομέτρων και πλάτος 900 μέτρων.

Από την αρχαϊκή εποχή ο κόλπος απέναντι από την πόλη της Μιλήτου άρχισε να προσχώνεται, λόγω των αλλούβιων αποθέσεων που προέρχονταν από τον Μαίανδρο. Κατά την ελληνιστική εποχή, η Πριήνη και η Μυούς απώλεσαν την πρόσβασή τους προς την θάλασσα, ενώ στην ύστερη αρχαιότητα η Μίλητος ευρισκόταν στο εσωτερικό των εδαφών. Σήμερα, ο αρχαιολογικός τόπος της Λάδης ευρίσκεται σε απόσταση περίπου 1,2 χμ. από την θάλασσα, ενώ η τοποθεσία της φιλοξενεί το σημερινό χωριό του Μπατικιόι.

Αριθμός ναυμαχιών έλαβαν χώρα στα ανοιχτά του νησιού στην διάρκεια της Αρχαιότητας.

Παραπομπές
----------

1. ↑  Barrington, *Atlas of the greek and roman world*, planche 61 « *Ephesus* ».

|  |  |
| --- | --- |
| 

|  |
| --- |
| * Πύλη:Αρχαία Ελλάδα
* Πύλη:Τουρκία
* Πύλη:Νησιά
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Ladé  της Γαλλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Στην ελληνική μυθολογία, ο **Λάδωνας** (***Λάδων***) ήταν ο δράκος που φύλαγε τα χρυσά «Μήλα των Εσπερίδων» στο δένδρο της ζωής, μαζί με τις Εσπερίδες. Αναφέρεται συνήθως ως δράκοντας ή όφις, χωρίς το ιδιαίτερο όνομά του. Το όνομα «Λάδων» προέρχεται όπως φαίνεται από το όνομα του ομώνυμου ποταμού). Ο Λάδων αναφέρεται ως γιος της Γαίας. Ο Ησίοδος τον θεωρούσε «χθόνιον όφιν» (του εσωτερικού της γης) και στη *Θεογονία* του γράφει ότι ο Λάδων ήταν παιδί του Φόρκυος και της Κητούς. Σύμφωνα πάλι με άλλη παράδοση ήταν γιος του Τυφώνα και της Εχίδνης. Σε αυτή την εκδοχή είναι αδελφός του Λέοντα της Νεμέας, του Κέρβερου, της Λερναίας Ύδρας και άλλων τεράτων. Κατά την αρχαιότερη παράδοση, ο Λάδωνας ορίσθηκε από τη θεά Ήρα ως φύλακας των μήλων για να πολεμήσει αναγκαστικά με τον Ηρακλή, ή επειδή οι κόρες του Άτλαντα έκλεβαν τα μήλα. Πιθανώς όμως να ορίσθηκε στη θέση αυτή και από τον Τιτάνα Άτλαντα.

Οι αρχαίοι συγγραφείς φαντάζονταν τον Λάδωνα «υπερμεγέθη», με εκατό κεφάλια, και πίστευαν ότι είχε την ικανότητα να παραμένει συνεχώς άυπνος. Αναφέρεται και το επίθετο *«πολυκάρηνος»* = «πολυκέφαλος». Αλλού απαντάται ως *«δράκων αθάνατος»*, κι όμως σκοτώθηκε από τον Ηρακλή όταν αυτός πραγματοποιούσε τον άθλο του να φέρει τα Μήλα των Εσπερίδων και μεταμορφώθηκε σε αστερισμό από τον Δία. Αυτός κατά τον Υγίνο είναι ο αστερισμός Δράκων.

Ο Λάδων απεικονίζεται σε πολλές παραστάσεις που σχετίζονται με τον μύθο των Εσπερίδων. Συνήθως είναι ένα φίδι τυλιγμένο γύρω από δέντρο ή στη ρίζα του, ενώ κοντά στέκεται ο Ηρακλής με το ρόπαλό του, έτοιμος να το χτυπήσει. Παραστάσεις του Λάδωνα σώζονται σε αγγεία, τοιχογραφίες, νομίσματα (τετράδραχμα της Κυρήνης του 5ου αιώνα π.Χ.) και δακτυλιολίθους. Το φίδι απεικονίζεται συνήθως με μία κεφαλή και σπανιότερα με δύο ή με τρεις. Το αρχαιότερο από γνωστά έργα τέχνης ήταν ένα ξυλόγλυπτο ειδώλιο που απεικόνιζε ένα δέντρο με δράκοντα, έργο που είχε κατασκευάσει ο Θεοκλής ο Ηγύλου μαζί με τον γιο του και το περιγράφει ο Παυσανίας που το είδε στην Ολυμπία.

Άλλοι χαρακτήρες
----------------

Έτσι ονομαζόταν ο ποτάμιος θεός της Αρκαδίας γιος του Ωκεανού και της Τηθύος, που ταυτίζεται με τον ομώνυμο ποταμό της Πελοποννήσου. Σύμφωνα με ορισμένους αρχαίους συγγραφείς, ο Λάδων απέκτησε από τη Στυμφαλίδα δύο κόρες τις νύμφες Δάφνη και Μετώπη, σύζυγο του θεού - ποταμού Ασωπού.

Πηγή
----

* Emmy Patsi-Garin, *Επίτομο λεξικό Ελληνικής Μυθολογίας*, εκδ. Χάρη Πάτση, Αθήνα 1969

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Λάδωνας (μυθολογία)** |
Η Ελληνική Κυβέρνηση στην Εξορία κατά τη διάρκεια του Β' Παγκοσμίου Πολέμου, ο βασιλιάς των Ελλήνων Γεώργιος με ανώτερους αξιωματικούς της Βασιλικής Αεροπορίας στη Δυτική Έρημο κατά την επίσκεψή του σε ελληνικό μαχητικό σταθμό.
Οι ελληνικές ένοπλες δυνάμεις της Μέσης Ανατολής κατά το χρονικό διάστημα από το 1941 έως το 1945 αποτελούνταν από τμήματα και σχηματισμούς Ελλήνων αξιωματικών και οπλιτών των τριών όπλων, τα οποία είχαν διαφύγει από την Κατεχόμενη Ελλάδα και είχαν καταφύγει στις τάξεις των Συμμάχων, υπό την αιγίδα της εξόριστης ελληνικής κυβέρνησης που έδρευε στο Κάιρο της Αιγύπτου

Με έναρξη τον Ιούνιο του 1941, τρεις κύριοι σχηματισμοί ιδρύθηκαν και στελεχώθηκαν από Έλληνες στρατιώτες και τέθηκαν υπό τις διαταγές του Συμμαχικού Στρατηγείου της Μέσης Ανατολής, συμμετέχοντας στις πολεμικές επιχειρήσεις του Β΄ Παγκόσμιου Πολέμου: Ήταν η 1η Ταξιαρχία υπό την ηγεσία του Παυσανία Κατσώτα που πήρε μέρος στη Μάχη του Ελ Αλαμέιν, ο Ιερός Λόχος υπό τον Χρ. Τσιγάντε και έδρασε σε Αιγαίο, Δωδεκάνησα, Βόρειο Αφρική και η Γ΄ Ορεινή Ταξιαρχία με επικεφαλής το Θρ. Τσακαλώτο, που έλαβε μέρος στη Μάχη του Ρίμινι.

Πηγή
----

Ιωάννης Δαφνής, στην εφημερίδα "Εθνική Ηχώ", φύλλο 637 (Νοέμβριος 2016), σελ. 6: "Επετειακή εκδήλωση από το Υπουργείο Εθνικής Αμύνης, Δήμο Ιλίου και Σύνδεσμο Πολεμιστών Μ.Α."
Ο **Ελευθέριος Καστρήσιος**, ή **Παπαλευθέρης Καστρήσιος** (1843-1931) ήταν αρχιμανδρίτης, στρατιωτικός και διδάσκαλος. Γεννήθηκε στην Απείρανθο Νάξου το 1843 και από πολύ νωρίς περιεβλήθηκε το ιερατικό σχήμα. Αρχικά αφιερώθηκε στην εκπαίδευση των νέων της Νάξου ιδρύοντας πολλά σχολεία σε διάφορα χωριά. Με το ξέσπασμα του Ελληνοτουρκικού πολέμου του 1897 κατατάχθηκε εθελοντής. Στη διάρκεια του πολέμου προάχθηκε σρ αρχιμανδρίτης και διακριθείς παρασημοφορήθηκε από τον Βασιλέα Γεώργιο τον Α΄. Με το πέρας του πολέμου παρέμεινε αρχιμανδρίτης του στρατού.

Αργότερα, με το ξέσπασμα του Α΄ Βαλκανικού πολέμου, ο Παπαλευθέρης βρέθηκε στη πρώτη γραμμή με τις μαχόμενες ελληνικές στρατιωτικές μονάδες. Τον Φεβρουάριο του 1913 συνελήφθη αιχμάλωτος από τον Μπεκήρ Αγά και μεταφέρθηκε στα Ιωάννινα. Με την είσοδο όμως του ελληνικού στρατού υπό τον τότε αρχιστράτηγο διάδοχο Κωνσταντίνο με την παράδοση της πόλης απελευθερώθηκε.

Ο Ελευθέριος Καστρήσιος τιμήθηκε με πολλά παράσημα και μετάλλια μεταξύ των οποίων και με τον αργυρό σταυρό του Φοίνικα. Πέθανε στη Νάξο σε ηλικία 88 ετών.

Πηγές
-----

* *Νεώτερον Εγκυκλοπαιδικόν Λεξικόν Ηλίου* τομ.10ος, σελ.448.
**Ελεούσα** ή **Γλυκοφιλούσα** είναι συγγενέστατοι εικονογραφικοί τύποι της Παναγίας κατά τους οποίους η Θεομήτωρ σε προτομή βαστά τον μικρό Χριστό, σκύβοντας το κεφάλι της στο μάγουλό του. Τα δύο πρόσωπα βρίσκονται σε επαφή και ο μικρός Χριστός αγκαλιάζει τη μητέρα του. Στον τύπο της Γλυκοφιλούσας ο Χριστός αγγίζει το σαγόνι της μητέρας του.

Η Παναγία του Βλαντίμιρ, αρχές του 12ου αι

Προέλευση εικονογραφικών τύπων
------------------------------

Εντοπίζεται στην παλαιοχριστιανική περίοδο. Ίχνη της Ελεούσας βρίσκονται σε κίονα στον ρωμαϊκό ναό της Santa Maria Antiqua (μέσα του 7ου αιώνα). Η *Θεοτόκος του Βλαντίμιρ* (αρχές του 12ου αι.) είναι μια από τις πιο γνωστές περιπτώσεις, η οποία προέρχεται από την Κωνσταντινούπολη και βρίσκεται σήμερα στο μουσείο Τρετιακόφ της Μόσχας.

Πιέτρο Λορεντσέττι, Η Παναγία με το Θείο Βρέφος (τέμπερα σε ξύλο, μεταξύ 1340-1345). Lindenau-Museum, Άλτενμπουργκ (Θουριγγία, Γερμανία).

Παραπομπές
----------

1. ↑  Κωνσταντίνος Δ. Καλοκύρης, *Η Θεοτόκος εις την εικονογραφίαν Ανατολής και Δύσεως*. Θεσσαλονίκη: Πατριαρχικόν Ίδρυμα Πατερικών Μελετών, 1972, σσ.67-68.
2. ↑  Καλοκύρης (1972), σ.68.

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ελεούσα ή Γλυκοφιλούσα** |
Χούιτεν Πικ
Το **Χούιτεν Πικ** (μογγολικά: Хүйтэн оргил‎, *κυρ.* *"ψυχρή κορυφή"*, Κινεζική 友誼峰 Yǒuyì Fēng, *κυρ.* *"κορυφή της φιλίας"*) είναι το υψηλότερο σημείο στη Μογγολία, 2,5 χλμ βόρεια στο τριεθνές Ναϊράμνταλ Πικ.

Γεωγραφία
---------

Η κορυφή βρίσκεται στην επαρχία Σιντζιάνγκ Ουιγούρ στο δυτικό άκρο της χώρας στα σύνορα με την Κίνα. Το ύψος της κορυφής είναι 4.374 μ και είναι μόνιμα χιονοσκέπαστη. Είναι μία από τις πέντε ιερές κορυφές των ορέων Ταβάν Μπογκντ, ανάμεσα στη Ρωσία, τη Μογγολία και την Κίνα.

Γεωλογία
--------

Γεωλογικά το βουνό, αποτελεί ασκολουθεί τη γεωλογία του βόρειου τεκτονικού τμήματος της Μογγολίας και αποτελείται από εκρηξιγενή και μεταμορφωσιγενή πετρώματα, καθώς και ιζηματογενή συμπλέγματα από την έναρξη της Νεογενούς έως τη σύγχρονη εποχή. Οι γρανίτες της περιοχής είναι αποτέλεσμα ηφαιστειακής δράσης, ενώ η καινοζωικές ζώνες παρέχουν μαρτυρία σημαντικής ηφαιστειακής δραστηριότητας κατά το παρελθόν.

Ορειβασία
---------

Η πρώτη ανάβαση του Χούιτεν Πικ φέρεται ότι έγινε το 1963 από Πολωνούς και Μογγόλους ορειβάτες με αποστολή της μογγολικής κυβέρνησης. Εξαιτίας της απομόνωσής του και της δυσκολίας προσέγγισής του, το βουνό θεωρείται πρόκληση για τους ορειβάτες. Η τυπική διαδρομή για το βουνό περιλαμβάνει ανάβαση του παγετώνα Ποτίνιι στην κατασκήνωση βάσης στα 3.100 μ. και κατόπιν στην Βόρεια Όψη. Σε άλλες διαδρομές ακολουθείται η Νότια Όψη και 2.000 μέτρα αναρρίχηση σε πεδίο πάγου/χιονιού. Η ΝΑ κόψη περιλαμβάνει μεικτό πεδίο βράχου και πάγου.

Σημειώσεις παραπομπές
---------------------

1. ↑  «Tavan Bogd Uul, Mongolia/China». Peakbagger.com.
2. ↑  «Mongolia: Geography». Αρχειοθετήθηκε από το πρωτότυπο στις 1 Νοεμβρίου 2014. Ανακτήθηκε στις 5 Οκτωβρίου 2014.
3. ↑  United Nations Centre for Human Settlements (1991). *Human Settlements Sector Review: Mongolia*. UN-HABITAT. σελ. 15. ISBN 9789211311976.
4. ↑  Blunden, Jane (2014). *Mongolia*. United Kingdom: Bradt Travel Guides. σελ. 4. ISBN 9781841624167.
5. ↑  Smith, Josh. «Mt Khuiten». Αρχειοθετήθηκε από το πρωτότυπο στις 28 Μαΐου 2014. Ανακτήθηκε στις 5 Οκτωβρίου 2014.

Εξωτερικοί σύνδεσμοι
--------------------

* Peaklist.org: China II, Sinkiang - Xinjiang
* «Tavan Bogd Uul, Mongolia/China». Peakbagger.com.
* "Mt Khuiten" on Peakware
Συντεταγμένες: 10°25′N 84°0′W﻿ / ﻿10.417°N 84.000°W﻿ / 10.417; -84.000

Η **Επαρχία Ερέδια** (ισπανικά: *Provincia de Heredia*) είναι μια επαρχία της Κόστα Ρίκα. Έχει έκταση 2.657,0 τ.χλμ. και πληθυσμό 264.474 κατοίκων (2007). Πρωτεύουσα είναι η Ερέδια. Άλλες σημαντικές πόλεις είναι η Σαν Φρανσίσκο και η Μερσέδες.

Γεωγραφία
---------

Η Επαρχία Ερέδια βρίσκεται βόρεια της Κόστα Ρίκα. Συνορεύει στα δυτικά με τη Αλαχουέλα, στα νότια με τη Σαν Χοσέ, στα ανατολικά με τη Λιμόν και στα βόρεια με τη Νικαράγουα. Έχει έκταση 2.657,0 τ.χλμ.. Είναι σε έκταση η μικρότερη επαρχία της Κόστα Ρίκα.

Πόλεις
------

Οι τρεις μεγαλύτερες πόλεις είναι η Ερέδια, Σαν Φρανσίσκο και η Μερσέδες. Άλλες πόλεις είναι η Σαν Χοσέ δε λα Μοντάνια δε Μπάρβα, η Σάντο Ντομίνγκο, η Σάντα Μπάρμπαρα, η Σαν Ραφαέλ, η Σαν Ισίδρο, η Σαν Αντόνιο, η Σαν Χοακίν, η Σαν Πάμπλο και η Πουέρτο Βιέχο.

Καντόνια
--------

Η Επαρχία Ερέδια διαιρείται σε 10 καντόνια:

Καντόνι (πρωτεύουσα)

* Ερέδια (Ερέδια)
* Μπάρβα (Σαν Χοσέ δε λα Μοντάνια δε Μπάρβα)
* Μπελέν (Σαν Αντόνιο)
* Σαν Ισίδρο (Σαν Ισίδρο)
* Σαν Πάμπλο (Σαν Πάμπλο)
* Σαν Ραφαέλ (Σαν Ραφαέλ)
* Σάντα Μπάρμπαρα (Σάντα Μπάρμπαρα)
* Σάντο Ντομίνγκο (Σάντο Ντομίνγκο)
* Σαραπικί (Πουέρτο Βιέχο)
* Φλόρες (Σαν Χοακίν)

Δημογραφία
----------

Η Επαρχία Ερέδια είχε, σύμφωνα με την απογραφή του 2007, 264.474 κατοίκους. Είναι σε πληθυσμό η μικρότερη επαρχία της Κόστα Ρίκα. Έχει πυκνότητα 133,6 κατοίκων ανά τετραγωνικό χιλιόμετρο. Είναι κατά πυκνότητα η δεύτερη μεγαλύτερη επαρχία της Κόστα Ρίκα μετά την Καρτάγο.

Δείτε επίσης
------------

* Επαρχίες της Κόστα Ρίκα

Παραπομπές
----------

1. ↑  Πληροφορίες της Επαρχίας Ερέδια[*νεκρός σύνδεσμος*]

Εξωτερικοί σύνδεσμοι
--------------------

* Φωτογραφίες της Επαρχίας Ερέδια

|  |  |  |  |  |
| --- | --- | --- | --- | --- |
| 

| π • σ • ε
Επαρχίες της Κόστα Ρίκα |
| --- |
|  |
| 
* Αλαχουέλα
* Καρτάγο
* Γκουανακάστε
* Ερέδια
* Λιμόν
* Πουνταρένας
* Σαν Χοσέ
 |  |

 |

|  |  |  |  |  |
| --- | --- | --- | --- | --- |
| 

| π • σ • ε
Καντόνια της Επαρχίας Ερέδια |
| --- |
|  |
| 
* Ερέδια
* Μπάρβα
* Μπελέν
* Σαν Ισίδρο
* Σαν Πάμπλο
* Σαν Ραφαέλ
* Σάντα Μπάρμπαρα
* Σάντο Ντομίνγκο
* Σαραπικί
* Φλόρες
 |  |

 |
**Χάραξη πορείας** (pricking) καλείται αφενός η διαδικασία της χάραξης της πορείας (προβλεπόμενης πλεύσης που θα πρέπει ν΄ ακολουθήσει ένα πλοίο ή αεροπλάνο) στο ναυτικό χάρτη, αφετέρου και η συνεχής παρακολούθηση των διαδοχικών στιγμάτων που υποτυπώνονται σ΄ αυτόν και που θα πρέπει να συμπίπτουν επ΄ αυτής, που γίνεται με τη βοήθεια των ναυτιλιακών οργάνων και των ακολουθουμένων μεθόδων εκτέλεσης. Επίσης η χάραξη πορείας μπορεί ν΄ αναφέρεται σε υποτύπωση της πορείας που ακολουθεί ένας κινούμενος στόχος π.χ. άλλο πλοίο, πύραυλος κ.ά.

Η Χάραξη πορείας αποτελεί ένα από τα κύρια και βασικά καθήκοντα του Πλοιάρχου ή του Κυβερνήτη ενός πλοίου, και αρχική βασική διαδικασία οποιουδήποτε πλου. Βέβαια στις πολύ περιορισμένες πλεύσεις επαναλαμβανόμενης ακτοπλοΐας, π.χ. αλιεία, διαπόρθμευση κ.λπ. λόγω συνεχούς επανάληψης ακολουθείται η εμπειρική πλέον εφαρμογή.

Σήμερα με την εξέλιξη των ηλεκτρονικών οργάνων η χάραξη πορείας δίδεται και αυτόματα από συσκευές ραντάρ και τα γνωστά GPS

Εκφράσεις
---------

Ο κυρίως ναυτιλιακός αυτός όρος έχει περάσει στις δημώδεις εκφράσεις που λέγεται σε προσδιορισμό προβλεπόμενης σειράς ενεργειών, ή τακτικής, ή επιλογής συγκεκριμένων στόχων και που αφορά κυρίως επιθυμητή εξέλιξη. Χαρακτηριστικός και ο στίχος λαϊκού τραγουδιού:

*Εσύ μου **χάραξες πορεία***,
*εσύ γλυκιά μου αμαρτία*!
Η **Ευγενία Τσουμάνη - Σπέντζα** ήταν Ελληνίδα δικηγόρος και πρώην βουλευτής επικρατείας της Νέας Δημοκρατίας (2009-2012). 

Γεννήθηκε στην Αθήνα και καταγόταν από τα Ζαγοροχώρια της Ηπείρου. Φοίτησε στο Τοσίτσειο - Αρσάκειο σχολείο Αθηνών και σπούδασε νομικά στο Πανεπιστήμιο Αθηνών πραγματοποιώντας στη συνέχεια μεταπτυχιακές σπουδές στο ευρωπαϊκό δίκαιο στο Πανεπιστήμιο του Urbino της Ιταλίας. Την περίοδο 2003-2004 διετέλεσε πρόεδρος του *Ενιαίου Ταμείο Επικουρικής Ασφάλισης Μισθωτών*, την περίοδο 2004-2009 διετέλεσε γενική γραμματέας ισότητας στο Υπουργείο Εσωτερικών. Στις εκλογές του 2007 συμπεριελήφθη σε μη εκλόγιμη θέση του ψηφοδελτίου επικρατείας με τη Νέα Δημοκρατία, εξελέγη όμως το 2009 ως βουλευτής επικρατείας με τη Νέα Δημοκρατία, όπου διετέλεσε αναπληρώτρια υπεύθυνη του τομέα πολιτισμού.

Επίσης υπήρξε νομικός σύμβουλος του Συνδέσμου Επιχειρήσεων & Βιομηχανιών, αντιπρόεδρος του Οργανισμού Εργατικής Εστίας, ιδρυτικό μέλος του Πολιτικού Συνδέσμου Γυναίκων, μέλος δ.σ. του Οργανισμού Μεσολάβησης και Διαιτησίας (ΟΜΕΔ) και του Οργανισμού Απασχόλησης Εργατικού Δυναμικού (ΟΑΕΔ) κ.α. Επί σειρά ετών την Ελλάδα στο Ευρωπαϊκό Συμβούλιο Υπουργών Ισότητας καθώς και στις εργασίες διεθνών οργανισμών (ΟΗΕ, Διεθνής Οργάνωση Εργασίας). 

Πέθανε στις 6 Δεκεμβρίου 2020

Παραπομπές
----------

1. ↑  Newsroom (6 Δεκεμβρίου 2020). «Ευγενία Τσουμάνη – Σπέντζα: Πέθανε η πρώην βουλευτής της Νέας Δημοκρατίας». *CNN.gr*. Ανακτήθηκε στις 6 Δεκεμβρίου 2020.

Εξωτερικοί σύνδεσμοι
--------------------

* Προσωπικός Ιστότοπος Ευγενίας Τσουμάνη - Σπέντζα
* Αρθογραφία Ευγενίας Τσουμάνη - Σπέντζα
* Βιογραφικό της Ευγενίας Τσουμάνη - Σπέντζα στον ιστότοπο της Βουλής των Ελλήνων
Η **Ευδοκία Λουκάγκου** (26 Σεπτεμβρίου 1995, Θεσσαλονίκη) είναι Ελληνίδα αθλήτρια στη ρυθμική γυμναστική. Εκπροσωπεί την Ελλάδα σε διεθνείς διοργανώσεις όπως στους Θερινούς Ολυμπιακούς Αγώνες 2012 στο Λονδίνο.

Αρχή και Καριέρα
----------------

Η Λουκάγκου γεννήθηκε και μεγάλωσε στη Θεσσαλονίκη. Σε ηλικία πέντε ετών άρχισε να ασχολείται με τη γυμναστική και εγγράφηκε στο σωματείο *ΑΟ ΔΙΑΓΟΡΑΣ* στη Θεσσαλονίκη. Το 2009 έγινε μέλος της Εθνικής Ομάδας Ρυθμικής Γυμναστικής Γυναικών.

Η Ευδοκία Λουκάγκου συμμετείχε στους Θερινοί Ολυμπιακοί Αγώνες στο Λονδίνο του Ηνωμένου Βασιλείου το 2012 με την ελληνική ομάδα. Στη φάση του ομίλου αυτού, αγωνιζόταν μαζί με τις: Ελένη Δόικα, Αλεξία Κυριαζή, Σταυρούλα Σαμαρά, Βασιλεία Ζάχου και Μαριάνθη Ζαφειρίου, σημειώνοντας 51.875 πόντους στον προκριματικό γύρο και τερματίζοντας στην 9η θέση.

Παραπομπές
----------

1. ↑
2. ↑
3. ↑
Η έδρα της IRS
Η **Εσωτερική Υπηρεσία Εσόδων** (Αγγλικά: *Internal Revenue Service*) είναι η δημόσια οικονομική υπηρεσία της ομοσπονδιακής κυβέρνησης των Ηνωμένων Πολιτειών που είναι υπεύθυνη για τη συλλογή φόρων και την εφαρμογή του Κώδικα Εσωτερικών Εσόδων. Είναι μέρος του Υπουργείου Οικονομικών και διευθύνεται από τον Επίτροπο Εσωτερικών Εσόδων, ο οποίος διορίζεται με πενταετή θητεία από τον Πρόεδρο των Ηνωμένων Πολιτειών. 

Προκάτοχος αποτέλεσε η Επιτροπή Εσωτερικών Εσόδων, που ιδρύθηκε το 1862 για να επιβάλλει τον πρώτο φόρο εισοδήματος του έθνους που χρηματοδότησε τον Ομοσπονδιακό στρατό κατά τον Αμερικανικό Εμφύλιο Πόλεμο. Το 1913, η Δέκατη Έκτη Τροποποίηση του Συντάγματος των ΗΠΑ επικυρώθηκε εξουσιοδοτώντας το Κογκρέσο να επιβάλλει φόρο εισοδήματος και ιδρύθηκε το Γραφείο Εσωτερικών Εσόδων. Το 1953, ο μετονομάστηκε σε Υπηρεσία Εσωτερικών Εσόδων.

Από την ίδρυσή του, η IRS ήταν υπεύθυνη για τη συλλογή των περισσότερων εσόδων που απαιτούνται για τη χρηματοδότηση της ομοσπονδιακής κυβέρνησης. Το 2018, μειώθηκε κατά 15% το εργατικό δυναμικό της.

Παραπομπές
----------

1. ↑  «IRS Nominee Says He's Never Had a Client Under Audit for a Decade». *Bloomberg.com*. 28 Ιουνίου 2018. Ανακτήθηκε στις 19 Σεπτεμβρίου 2020.
Συντεταγμένες: 40°7′17″N 47°6′27″E﻿ / ﻿40.12139°N 47.10750°E﻿ / 40.12139; 47.10750

Το **Χιντιριστάν**(επίσης, **Χιντριστάν**, **Χιχντριστάν**, **Χυντρυστάν**, **Χυντυρυστάν**, και **Χιντιριστάρ**) αποτελεί χωριό και δήμο της επαρχίας Αγκντάμ του βορειοδυτικού Αζερμπαϊτζάν. Έχει πληθυσμό 6,502 κατοίκων. Ο δήμος αποτελείται από τα χωριά Χιντιριστάν, Νταντασλί, Σαριτσομπάν, Κασιμπεϊλί, Κεμπλεχουσεϊνλί, Πασαμπεϊλί, Μπιριντσί Γιουζμπασιλί, Ικιντσί Γιουζμπασιλί, Μπαχαρλί και Μπεϊμπαμπαλάρ.

Παραπομπές
----------

1. ↑  «Belediyye Informasiya Sistemi» (στα Azerbaijani). Αρχειοθετήθηκε από το πρωτότυπο στις 24 Σεπτεμβρίου 2008. CS1 maint: Μη αναγνωρίσιμη γλώσσα (link)
2. ↑  Πρότυπο:Azerbaijan2008law

* Χιντιριστάν - GEOnet Names Server

|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Αζερμπαϊτζάν
 |

 |